**ORSZÁGOS BAJNOKSÁG ÉS NEMZETKÖZI VERSENY**

**OPTIMIST osztályban**

**Balatonföldvár, 2016. augusztus 22-26.**

**VERSENYKIÍRÁS**

**A verseny támogatója a SIÓ-Eckes Kft.**

1. **A VERSENY RENDEZŐJE**
   1. Rendező szervezet: Spartacus Vitorlás Egylet, együttműködve a Magyar Vitorlás Szövetséggel és a Magyar Optimist Osztályszövetséggel.
   2. Versenyvezető: Erdélyi Béla
   3. Versenybíróság elnöke: Szalontai Tamás (NJ)
   4. Versenyorvos: Dr Lászlóffy Csaba
2. **SZABÁLYOK**
   1. A versenyt *A vitorlázás versenyszabályaiban* meghatározott szabályok szerint rendezik.
   2. A Magyar Vitorlás Szövetség előírásai a 2016. évi Általános versenyutasítás kivételével kerülnek alkalmazásra.
   3. Az Optimist osztály előírásai érvényesek
   4. A versenyen a P függelék - a 42. szabály különleges eljárásai kerülnek alkalmazásra.
3. **HIRDETÉSEK**

A hajók kötelezhetők a rendező által kiválasztott és biztosított hirdetések viselésére.

1. **RÉSZVÉTELI FELTÉTELEK ÉS NEVEZÉS**
   1. A versenyen az OPTIMIST hajóosztály versenyzői vehetnek részt:

OPTIMIST ifi és ifi lány:

2001. január 1-jén, vagy az után, de 2003. december 31-én, vagy az előtt született.

OPTIMIST serdülő és serdülő lány:

2004. január 1-jén, vagy az után, de 2008. december 31-én, vagy az előtt született.

* 1. Nevezési határidő: 2016. augusztus 18. (csütörtök). A nevezést a VIHAR rendszeren keresztül, érvényesítését a nevezési összeg befizetésével az alábbi számlaszámra történő átutalással lehet megtenni: Raiffeisen Bank, 12011265-00257080-00100009
  2. A nevezhető versenyzők részvételi jogosultságát a Magyar Vitorlás Szövetség 2016. évi Versenyrendelkezéseinek 1. pontja írja le.
  3. A nevezés díja: 9000 Ft / fő, (30 EUR / fő). Nevezési határidőn túli fizetés esetén 12000 Ft /fő illetve 40 EUR / fő.

1. **VERSENYPROGRAM**
   1. Regisztráció és nevezés:  
      Helye: A Spartacus Vitorlás Egylet klubházában működő versenyiroda   
       (8623 Balatonföldvár, Móló).  
      Ideje: 2016. augusztus 22-én 10:00-19:00 óra között.
   2. Vitorlaellenőrzés: A regisztrációval egy időben, a Spartacus Vitorlás Egylet telepén minden hajónak egy garnitúra vitorláját ellenőrzésre és pecsételésre be kell mutatni.
   3. Menyitó ünnepség: 2016. augusztus 22. 18 órakor a versenyiroda előtti füves területen
   4. A versenynapok: 2016. augusztus 23. és 26. között.
   5. Futamok száma: a Versenyrendezőség 12 futam lebonyolítását tervezi a következő napi bontásban:   
       2016. augusztus 23. 3 futam  
       2016. augusztus 24. 3 futam  
       2016. augusztus 25. 3 futam  
       2016. augusztus 26. 3 futam
   6. Az első futam figyelmeztető jelzésének tervezett időpontja: 2016. augusztus 23-án 09:55.
   7. Az utolsó versenynapon (2016. augusztus 26-án) 15:00 után nem adható figyelmeztető jelzés.
2. **VERSENYUTASÍTÁS**

A Versenyutasítás nyomtatott példányai a regisztráció ideje alatt a versenyirodán vehetők át.

1. **HELYSZÍN**
   1. A rendezvényközpont a Spartacus Vitorlás Egylet (8623 Balatonföldvár, Móló.) telepén kerül kialakításra.
   2. A versenyterület a Balatonföldvártól nyugatra eső vízterület.
2. **VERSENYPÁLYA:**

A futamok IODA pályán kerülnek megrendezésre.

1. **ÉRTÉKELÉS**
   1. A nemzetközi verseny egy futam teljesítésével is értékelhető. Az Országos Bajnokság legalább négy futam megrendezésével érvényes.

(a) Ötnél kevesebb futam teljesítése esetén valamennyi futam eredménye számít a végső pontszám kiszámításánál.

(b) Öt vagy annál több és kilencnél kevesebb érvényes futam esetén a végső pontszám kiszámításánál a legrosszabb pontszám kiejthető.

(c) Kilenc vagy annál több érvényes futam esetén a végső pontszám kiszámításánál a kettő legrosszabb pontszám kiejthető.

* 1. A kategóriák szerinti sorrend az abszolút sorrendből történő kiemeléssel kerül megállapításra.

1. **EDZŐK, CSAPATVEZEŐK, KÍSÉRŐMOTOROSOK**
   1. Az edzők, csapatvezetők és kísérőmotorosok regisztrációjára a nevezés időtartama alatt kerül sor, amikor meg kell adni a kísért versenyzők rajtszámait. Egy kísérőmotoros legfeljebb tíz versenyző hajó felügyeletét vállalhatja.
   2. A kísérőmotorosoknak ajánlott működő VHF- rádiót a fedélzeten tartani.
   3. A kísérőmotorosok mozgása a Versenyutasításban kerül szabályozásra.
   4. A Versenyrendezőség minden nap a napi első futam figyelmeztető jelzése előtt 90 perccel (az első versenynapon 120 perccel) edzői értekezletet tart a versenyközpontban. A megbeszélés célja, hogy az edzők véleményt nyilvánítsanak a versenyrendezéssel, versenyszervezéssel kapcsolatban, információt szerezzenek a Versenyutasítás módosításairól és a versenyrendezésről általánosságban.
2. **RÁDIÓKAPCSOLAT**

Egy hajó sem adhat le vagy vehet olyan rádióadást, amely nem érhető el minden hajó számára. Ez a megkötés a mobiltelefonokra is érvényes.

1. **DÍJAZÁS**

12.1 A nemzetközi versenyen díjazásra kerül: serdülő fiú, serdülő lány , ifi fiú, és ifi lány kategóriákban az első három helyezett.

* 1. Az Országos Bajnokságon az indulók számának függvényében az első hat helyezett a következő kategóriákban kerül díjazásra:

OPTIMIST ifi

OPTIMIST serdülő

OPTIMIST lány

1. **FELELŐSSÉG KIZÁRÁSA**

A versenyen való részvétellel kapcsolatos, illetve annak során előforduló vagy okozott személyi sérülésekért, – beleértve az esetleges elhalálozást is – és vagyoni károkért a Versenyrendezőség semmilyen felelősséget nem vállal. Minden versenyző egyéni felelőssége dönteni a versenyen való indulásról vagy annak folytatásáról (lásd RRS 4. szabály – Döntés a versenyen való részvételről).

1. **BIZTOSÍTÁS**

Minden résztvevő hajónak rendelkeznie kell érvényes felelősségbiztosítással, amely legalább 5 millió Ft összegig biztosítson fedezetet.

1. **MÉDIAJOGOK**

A versenyzők részvételükkel automatikusan hozzájárulnak, hogy a verseny ideje alatt Versenyrendezőség és a szponzoraik mindenféle ellenszolgáltatás nélkül bármikor készítsenek, használjanak, – időről-időre, saját belátásuk szerint – bemutassanak róluk bármilyen mozgóképet és élő, rögzített televíziós és más anyagokat.

1. **TOVÁBBI INFORMÁCIÓ**

Spartacus Vitorlás Egylet

8263 Balatonföldvár, Móló

Weboldal: www.spartacus.hu

E-mail: [spari@spartacus.hu](mailto:spari@spartacus.hu)

**ÓVD A BALATON TISZTASÁGÁT ÉS ERRE MÁSOKAT IS FIGYELMEZTESS !**

**A Spartacus telepre gépkocsival parkolás céljából behajtani tilos !**